CELEX: 62017TN0526
Language: bg
Date: 2017-08-07 00:00:00
Title: Дело T-526/17: Жалба, подадена на 7 август 2017 г. — Ruiz Jayo и др./ЕСП

22.1.2018   
            
            
               BG
            
            
               Официален вестник на Европейския съюз
            
            
               C 22/42
            
         Жалба, подадена на 7 август 2017 г. — Ruiz Jayo и др./ЕСП
   (Дело T-526/17)
   (2018/C 022/58)
   Език на производството: испански
   
      Страни
   
   
      Жалбоподатели: María Concepción Ruiz Jayo (Мадрид, Испания) и други 3499 жалбоподатели (представители: S. Rodríguez Bajón, F. Cremades García и M. Ruiz Núñez, адвокати)
   
      Ответник: Единен съвет за преструктуриране
   
      Искания на жалбоподателите
   
   Жалбоподателите искат от Общия съд:
   
               —
            
            
               да обяви настоящата жалба за отмяна за допустима и основателна,
            
         
               —
            
            
               в съответствие с член 277 ДФЕС, да обяви за неприложим Регламент (ЕС) № 806/2014 или, при условията на евентуалност, да обяви член 21, член 22, параграф 2, буква а) и член 24, както и членове 18 и 23 от посочения Регламент (ЕС) № 806/2014 за неприложими,
            
         
               —
            
            
               да отмени Решението ЕСП/SRB,
            
         
               —
            
            
               да осъди ЕСП/SRB да обезщети жалбоподателите за вредите, причинени от прилагането на норми в разрез с правото на Съюза,
            
         
               —
            
            
               при условията на евентуалност, да осъди ЕСП да заплати обезщетение на жалбоподателите в качеството им на акционери или кредитори, като вземе предвид оценката на Banco Popular, която жалбоподателите са приложили като окончателната оценка, предвидена в Регламент 806/2014, за да се определи дали акционерите и кредиторите са щели да бъдат по-благоприятно третирани, ако институцията, която е обект на преструктуриране, беше започнала обикновено производство по несъстоятелност,
            
         
               —
            
            
               да осъди ответника да заплати съдебните разноски.
            
         
      Основания и основни доводи
   
   Настоящата жалба е насочена срещу Решението от 7 юни 2017 г. на Единния съвет за преструктуриране (SRB/EES/2017/08), с което се одобрява преструктурирането на Banco Popular Español, S.A.
   Основанията и основните доводи са сходни с изложените по дела T-478/17, Mutualidad de la Abogacía и Hermandad Nacional de Arquitectos Superiores y Químicos/Единен съвет за преструктуриране, T-481/17, Fundación Tatiana Pérez de Guzmán el Bueno и SFL/Единен съвет за преструктуриране, T-482/17, Comercial Vascongada Recalde/Комисия и Единен съвет за преструктуриране, T-483/17, García Suárez и др./Комисия и Единен съвет за преструктуриране, T-484/17, Fidesban и др./Единен съвет за преструктуриране, T-497/17, Sánchez del Valle и Calatrava Real State 2015/Комисия и Единен съвет за преструктуриране, и T-498/17, Pablo Álvarez de Linera Granda/Комисия и Единен съвет за преструктуриране.